U Kninu se svečano obilježava Dan pobjede i domovinske zahvalnosti i Dan hrvatskih branitelja, te 21. obljetnica VRO Oluja. Nakon budnice kninskim ulicama svečano je podignuta državna zastava na kninskoj tvrđavi, nakon čega se nazočnima obratila predsjednica Kolinda Grabar Kitarović.

Njezin govor slušao je sav politički vrh: bili su tu Božo Petrov, Andrej Plenković, premijer Tihomir Orešković, aktualni i bivši ministri, te Milijan Brkić, Josipa Rimac, Milan Bandić, ali i Ivan Vilibor Sinčić koji je u Knin došao s Ivanom Lovrinovićem. U Knin nije došao Zoran Milanović kojeg je predsjednica prozvala zbog svojih izjava o 'Hrvatskoj kao slučajnoj državi', odmah na početku govora.